Aquest coeficient s'ha d'aplicar, en el cas de la població permanent, d'acord amb el nombre d'habitants residents a cada municipi segons el darrer cens de població.
L'augment per població estacional és determinat per la capacitat d'acolliment de cada municipi afectat, tenint en compte les edificacions de segona residència, les empreses d'hostaleria i els altres allotjaments turístics destinats a proporcionar habitació o residència en èpoques, zones o situacions turístiques, d'acord amb la taula d'equivalència següent:
Edificacions de segona residència: quatre habitants per residència.
Hotels i pensions: dos habitants per cambra.
Càmpings: tres habitants per unitat d'acampada, basat en la capacitat nominal del càmping.
Altres instal·lacions d'alberg: un habitant per plaça d'allotjament.
Per a obtenir la població estacional ponderada s'ha d'aplicar el coeficient de concentració demogràfica estacional establert per l'apartat 6 al nombre d'habitants, calculat segons els criteris anteriors.
La població de base, a partir de la qual s'han de definir els coeficients de concentració demogràfica, és la suma de la població permanent més la població estacional ponderada.
Sens perjudici que puguin ésser modificats per les lleis de pressupostos de la Generalitat, s'apliquen els coeficients de concentració demogràfica permanent i estacional següents:
a) Coeficient de concentració demogràfica permanent:
b) Coeficient de concentració demogràfica estacional: 0,4.
Es declara l'exempció del pagament de l'increment de tarifa i del cànon de sanejament en els casos en què s'utilitzi aigua per a usos domèstics en municipis o nuclis de població separats, tal com estan definits en la normativa vigent de règim local, en els quals concorrin les dues circumstàncies següents:
Població de base inferior als 400 habitants.
Manca de xarxa d'evacuació i tractament d'aigües residuals.
Reben la consideració d'usos domèstics de l'aigua, a l'efecte del que disposa aquesta Llei, els casos en què empreses industrials utilitzin un volum total anual d'aigua inferior a 6.000 m3 i no ocasionin una contaminació de caràcter especial segons els paràmetres de concentració establerts.
El coeficient permanent pot diversificar-se per grups de població i s'ha d'aplicar tenint en compte el nombre d'habitants residents en cada municipi segons el darrer cens de població.
L'aplicació del coeficient de concentració demogràfica estacional és determinada per la capacitat d'acolliment de cada municipi afectat, tenint en compte les edificacions de segona residència, les empreses d'hostaleria i els altres allotjaments turístics destinats a proporcionar habitació o residència en èpoques, zones o situacions turístiques.
Es declara l'exempció del pagament de l'increment de tarifa i del cànon de sanejament en els casos que s'utilitzi aigua per a usos domèstics que es produeixin en municipis la població dels quals, sumades la de dret i l'estació ponderada, no superi els 400 habitants.
Reben la consideració d'usos domèstics de l'aigua, a l'efecte del que disposa aquesta Llei, els casos d'utilització per empreses industrials d'un volum total anual d'aigua inferior a 6.000 m3 i que no ocasioni una contaminació de caràcter especial en naturalesa o quantitat.